Πρόταση απόφασης του Συμβουλίου για τη θέσπιση ειδικού προγράμματος έρευνας, τεχνολογικής ανάπτυξης και επίδειξης στον τομέα «Προώθηση της καινοτομίας και ενθάρρυνση της συμμετοχής των μικρομεσαίων επιχειρήσεων» (1998-2002) (98/C 260/06) (Κείμενο που παρουσιάζει ενδιαφέρον για τον ΕΟΧ) COM(98) 305 τελικό - 98/0182(CNS)

(Υποβλήθηκε από την Επιτροπή στις 10 Ιουνίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Θ παράγραφος 4,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, με την απόφαση αριθ. . . ./98/ΕΚ (1), το Ευρωπαϊκό Κοινοβούλιο και το Συμβούλιο ενέκριναν το πέμπτο πρόγραμμα-πλαίσιο της Ευρωπαϊκής Κοινότητας (καλούμενο στο εξής «πέμπτο πρόγραμμα-πλαίσιο») για τις δράσεις έρευνας, τεχνολογικής ανάπτυξης και επίδειξης (καλούμενες στο εξής «δράσεις ΕΤΑ») για την περίοδο 1998-2002, στο οποίο καθορίζονται, μεταξύ άλλων, οι δραστηριότητες που θα πρέπει να αναληφθούν στον τομέα της προώθησης της καινοτομίας και της ενθάρρυνσης της συμμετοχής των μικρομεσαίων επιχειρήσεων,

ότι το άρθρο 130 Θ παράγραφος 3 της συνθήκης ορίζει ότι το πρόγραμμα, πλαίσιο τίθεται σε εφαρμογή μέσω ειδικών προγραμμάτων εκπονούμενων στο πλαίσιο κάθε δράσης, ότι σε κάθε ειδικό πρόγραμμα διευκρινίζονται οι λεπτομέρειες της υλοποίησής του, καθορίζεται η διάρκειά του και προβλέπονται τα μέσα που κρίνονται απαραίτητα 7

ότι, σύμφωνα με το άρθρο 4 παράγραφος 2 της απόφασης αριθ. 1110/94/ΕΚ του Ευρωπαϊκού Κοινοβουλίου και του Συμβουλίου, της 26ης Απριλίου 1994, σχετικά με το τέταρτο πρόγραμμα-πλαίσιο δράσεων της Ευρωπαϊκής Κοινότητας στον τομέα της έρευνας, τεχνολογικής ανάπτυξης και επίδειξης (1994-1998) (2) και σύμφωνα με το άρθρο 4 παράγραφος 2 των αποφάσεων του Συμβουλίου σχετικά με τα ειδικά προγράμματα για την εφαρμογή του τετάρτου προγράμματος-πλαισίου, η Επιτροπή ανέθεσε εξωτερική αξιολόγηση, την οποία διαβίβασε με τα συμπεράσματα και τις παρατηρήσεις της στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών 7

ότι ζητήθηκε η γνώμη της επιτροπής επιστημονικής και τεχνικής έρευνας σχετικά με το τεχνολογικό και επιστημονικό περιεχόμενο των ειδικών προγραμμάτων, το οποίο περιγράφεται στο έγγραφο εργασίας που ενέκρινε η Επιτροπή στις 5 Νοεμβρίου 1997 (3) 7

ότι, σύμφωνα με το άρθρο 130 Ι της συνθήκης, η απόφαση 98/. . ./ΕΚ του Συμβουλίου, της . . ., σχετικά με τους κανόνες συμμετοχής των επιχειρήσεων, των κέντρων ερευνών και των πανεπιστημίων καθώς και τους κανόνες διάδοσης των αποτελεσμάτων της έρευνας (4) (καλούμενοι στο εξής «κανόνες συμμετοχής και διάδοσης») ισχύει για το παρόν πρόγραμμα-πλαίσιο και επιτρέπει τη συμμετοχή του Κοινού Κέντρου Ερευνών στις έμμεσες δράσεις που καλύπτονται από το παρόν πρόγραμμα 7

ότι, κατά την εφαρμογή του παρόντος προγράμματος, εκτός από τη συνεργασία που καλύπτει η συμφωνία για τον Ευρωπαϊκό Χώρο ή κάποια συμφωνία σύνδεσης, ενδέχεται να κριθεί σκόπιμη η ανάπτυξη δραστηριοτήτων διεθνούς συνεργασίας με τρίτες χώρες ή διεθνείς οργανισμούς βάσει του άρθρου 130 Μ της συνθήκης 7

ότι η εφαρμογή του παρόντος προγράμματος συνεπάγεται επίσης δραστηριότητες και μηχανισμούς με στόχο την τόνωση, τη διάδοση και την αξιοποίηση των αποτελεσμάτων της ΕΤΑ, ιδίως όσον αφορά τις μικρομεσαίες επιχειρήσεις, καθώς και δραστηριότητες τόνωσης της κινητικότητας και της κατάρτισης των ερευνητών 7

ότι, σύμφωνα με τους στόχους του πρώτου σχεδίου δράσης για την καινοτομία, οι ερευνητικές δραστηριότητες του πέμπτου προγράμματος-πλαισίου πρέπει να είναι ακριβέστερα προσανατολισμένες στην καινοτομία 7

ότι κρίνεται σκόπιμο, αφενός, να εξετάζεται η πρόοδος της εκτέλεσης του παρόντος προγράμματος για την ενδεχόμενη προσαρμογή του στις επιστημονικές και τεχνολογικές εξελίξεις 7 ότι κρίνεται σκόπιμο, αφετέρου, να αξιολογηθούν σε εύθετο χρόνο από ανεξάρτητους εμπειρογνώμονες τα επιτεύγματα του προγράμματος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Σύμφωνα με το άρθρο 3 παράγραφος 1 του πέμπτου προγράμματος-πλαισίου, θεσπίζεται ειδικό πρόγραμμα στο θεματικό πεδίο «προώθηση της καινοτομίας και ενθάρρυνση της συμμετοχής των μικρομεσαίων επιχειρήσεων» (καλούμενο στο εξής «ειδικό πρόγραμμα») για την περίοδο από [ημερομηνία έγκρισης του παρόντος προγράμματος] έως 31 Δεκεμβρίου 2002.

Άρθρο 2

1. Σύμφωνα με το παράρτημα III του πέμπτου προγράμματος-πλαισίου, το ποσό που κρίνεται απαραίτητο για την εκτέλεση του ειδικού προγράμματος (καλούμενο στο εξής «ποσό») ανέρχεται σε 350 εκατομμύρια Ecu, από τα οποία το 7,70 % κατ' ανώτατο όριο για τις διοικητικές δαπάνες της Επιτροπής.

2. Από το ποσό αυτό,

- 73,8 εκατομμύρια Ecu αφορούν την περίοδο 1998-1999,

- 276,2 εκατομμύρια Ecu αφορούν την περίοδο 2000-2002.

Εφόσον συντρέχουν λόγοι, το τελευταίο ανωτέρω ποσό αναπροσαρμόζεται με τις προϋποθέσεις που προβλέπονται στο άρθρο 3 παράγραφος 3 του πέμπτου προγράμματος-πλαισίου.3. Η αρμόδια για τον προϋπολογισμό αρχή καθορίζει, μεριμνώντας για την τήρηση των επιστημονικών και τεχνολογικών στόχων και των προτεραιοτήτων που καθορίζονται στην παρούσα απόφαση, τις πιστώσεις για κάθε οικονομικό έτος, λαμβάνοντας υπόψη τους διαθέσιμους πόρους που έχουν εγκριθεί στο πλαίσιο των πολυετών δημοσιονομικών προοπτικών.

Άρθρο 3

1. Οι κύριοι άξονες, οι επιστημονικοί και τεχνολογικοί στόχοι του ειδικού προγράμματος καθώς και οι αντίστοιχες προτεραιότητες παρατίθενται στο παράρτημα II. Καθορίζονται σύμφωνα με τις βασικές αρχές και τις τρεις κατηγορίες κριτηρίων επιλογής που αναφέρονται στο παράρτημα I του πέμπτου προγράμματος-πλαισίου.

2. Σύμφωνα με τις ως άνω αρχές και τα ως άνω κριτήρια, στην επιλογή δράσεων ΕΤΑ που θα αναληφθούν έχουν εφαρμογή τα κριτήρια επιλογής που αναφέρονται στο άρθρο 10 των κανόνων συμμετοχής διάδοσης.

Εφαρμόζεται επίσης ένα ειδικό για το παρόν πρόγραμμα κριτήριο: η συμμετοχή των οντοτήτων βιομηχανικού χαρακτήρα στις δράσεις επιμερισμένης δαπάνης θα πρέπει να είναι η ενδεδειγμένη για το είδος της εκάστοτε δραστηριότητας.

Κατά την εφαρμογή του προγράμματος, καθώς και στο πρόγραμμα εργασίας που ορίζεται στο άρθρο 5 παράγραφος 1, τηρούνται όλα αυτά τα κριτήρια, μολονότι είναι δυνατόν να διαφέρει η στάθμισή τους.

3. Στο ειδικό πρόγραμμα έχουν εφαρμογή οι κανόνες συμμετοχής και διάδοσης.

4. Οι λεπτομέρειες της χρηματοδοτικής συμμετοχής της Κοινότητας στο ειδικό πρόγραμμα ορίζονται στο άρθρο 4 του πέμπτου προγράμματος-πλαισίου.

5. Οι έμμεσες δράσεις ΕΤΑ του ειδικού προγράμματος ορίζονται στα παραρτήματα II και IV του πέμπτου προγράμματος-πλαισίου.

Οι πρακτικές διαδικασίες εκτέλεσης για το παρόν ειδικό πρόγραμμα προσδιορίζονται στο παράρτημα III.

Άρθρο 4

Βάσει των κριτηρίων που καθορίζονται στο άρθρο 3, των επιστημονικών και τεχνολογικών στόχων καθώς και των προτεραιοτήτων που αναφέρονται στο παράρτημα II, η Επιτροπή:

α) εξετάζει την πρόοδο της εκτέλεσης του ειδικού προγράμματος και υποβάλλει, κατά περίπτωση, προτάσεις προσαρμογής, σύμφωνα με το άρθρο 5 παράγραφος 1 του πέμπτου προγράμματος-πλαισίου,

β) αναθέτει την εξωτερική αξιολόγηση που προβλέπεται στο άρθρο 5 παράγραφος 2 του πέμπτου προγράμματος-πλαισίου, όσον αφορά στις δράσεις που υλοποιούνται τα πεδία που καλύπτει το ειδικό πρόγραμμα.

Άρθρο 5

1. Η Επιτροπή εκπονεί πρόγραμμα εργασίας προσδιορίζοντας:

α) το περιεχόμενο του παραρτήματος II 7

β) το ενδεικτικό χρονοδιάγραμμα εκτέλεσης του ειδικού προγράμματος 7

γ) τις διαδικασίες συντονισμού που υποδεικνύονται στο παράρτημα III 7

δ) και, εάν παραστεί ανάγκη, τα κριτήρια επιλογής καθώς και τον τρόπο εφαρμογής τους για κάθε έμμεση δράση ΕΤΑ.

Το πρόγραμμα εργασίας ενημερώνεται κατά περίπτωση.

2. Για την υλοποίηση των έμμεσων δράσεων ΕΤΑ, η Επιτροπή κινεί, βάσει του προγράμματος εργασίας, τις διαδικασίες που αναφέρονται στους κανόνες συμμετοχής και διάδοσης, πρωτίστως μέσω προσκλήσεων υποβολής προτάσεων.

Άρθρο 6

1. Η Επιτροπή επιφορτίζεται με την εκτέλεση του παρόντος ειδικού προγράμματος.

2. Η Επιτροπή επικουρείται από την επιτροπή του προγράμματος, την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

3. Ο αντιπρόσωπος της Επιτροπής υποβάλει στην επιτροπή του προγράμματος τα σχέδια μέτρων σχετικά με:

- την εκπόνηση και την ενημέρωση του προγράμματος εργασίας που αναφέρεται στο άρθρο 5 παράγραφος 1,

- την εντολή για την εξωτερική αξιολόγηση που προβλέπεται στο άρθρο 5 παράγραφος 2 του πέμπτου προγράμματος-πλαισίου,

- οιαδήποτε αναπροσαρμογή της ενδεικτικής κατανομής του ποσού που παρατίθεται στο παράρτημα I.

Άρθρο 7

1. Η επιτροπή του προγράμματος διατυπώνει τη γνώμη της σχετικά με τα σχέδια μέτρων που αναφέρονται στο άρθρο 6 παράγραφος 3, εντός προθεσμίας που μπορεί να ορίσει ο πρόεδρος εφόσον το θέμα επείγει. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

Η Επιτροπή θεσπίζει τα σχεδιαζόμενα μέτρα εφόσον είναι σύμφωνα με τη γνώμη της επιτροπής.

Εάν τα σχεδιαζόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Εάν το Συμβούλιο δεν αποφασίσει εντός προθεσμίας έξι εβδομάδων από την ημερομηνία υποβολής της πρότασης τα προτεινόμενα μέτρα θεσπίζονται από την Επιτροπή.

2. Η Επιτροπή ενημερώνει τακτικά την επιτροπή του προγράμματος σχετικά με την πορεία εκτέλεσης του ειδικού προγράμματος, και ιδίως για τα αποτελέσματα της αξιολόγησης και της επιλογής των έμμεσων δράσεων ΕΤΑ.

Άρθρο 8

Η παρούσα απόφαση απευθύνεται στα κράτη μέλη.

(1) Κοινή θέση αριθ. 31/98 που θεσπίστηκε από το Συμβούλιο στις 23 Μαρτίου 1998 (ΕΕ C 178 της 10.6.1998, σ. 49).

(2) ΕΕ L 126 της 18.5.1994, σ. 1 7 απόφαση όπως τροποποιήθηκε τελευταία από την απόφαση αριθ. 2535/97/ΕΚ (ΕΕ L 347 της 18.12.1997, σ. 1).

(3) COM(97) 553 τελικό.

(4) COM(97) 587 τελικό (ΕΕ C 40 της 7.2.1998, σ. 14).

ΠΑΡΑΡΤΗΜΑ I

ΤΟ ΓΕΝΙΚΟ ΠΕΡΙΓΡΑΜΜΑ, ΕΠΙΣΤΗΜΟΝΙΚΟΙ ΚΑΙ ΤΕΧΝΟΛΟΓΙΚΟΙ ΣΤΟΧΟΙ ΚΑΙ ΠΡΟΤΕΡΑΙΟΤΗΤΕΣ

ΕΙΣΑΓΩΓΗ

Η καινοτομία αποτελεί παράγοντα αποφασιστικής σημασίας για τη βιομηχανική ανταγωνιστικότητα, την αειφόρο οικονομική και κοινωνική ανάπτυξη και τη δημιουργία θέσεων απασχόλησης. Πρόκειται για πολυσύνθετο φαινόμενο, το οποίο συνεπάγεται τη συμμετοχή μιας πληθώρας παραγόντων (επιχειρήσεων, πανεπιστημίων, ερευνητικών κέντρων, οικονομικών παραγόντων, κ.λπ.) και αντιπροσωπεύει σημαντικό στοιχείο της εξέλιξης της συμπεριφοράς και της δυναμικής του συνόλου του κοινωνικού σώματος. Μεγάλο μέρος της ανταγωνιστικότητας των επιχειρήσεων στηρίζεται στην ικανότητά τους για καινοτομία: με την ανάπτυξη νέων προϊόντων και υπηρεσιών, κατορθώνουν να κατακτούν νέες αγορές 7 με την ανάπτυξη νέων διεργασιών, αποκτούν τα μέσα για τη συγκράτηση του κόστους και την αντιμετώπιση του ανταγωνισμού. Στον τομέα της πληροφορικής, το 78 % των εσόδων προήλθαν από προϊόντα κυκλοφορούντα στην αγορά εδώ και δύο χρόνια το πολύ. Είναι, επομένως, θέμα ουσιώδους σημασίας να προαχθούν καινοτόμες δραστηριότητες, συμπεριλαμβανομένης της ίδρυσης καινοτόμων επιχειρήσεων, καθώς και να τονωθεί η διάδοση και η εκμετάλλευση των αποτελεσμάτων της έρευνας, καθώς και η μεταφορά τεχνολογίας. Η Ευρώπη οφείλει, πράγματι, να εκμεταλλευθεί καλύτερα τις ερευνητικές της δραστηριότητες, καθώς και την αυξημένη της ικανότητα δημιουργίας γνώσεων και τεχνογνωσίας, προκειμένου να ωφεληθούν πλήρως η οικονομία και η κοινωνία. Είναι θέμα ζωτικής σημασίας η ερευνητική προσπάθεια να συνοδεύεται και να κατευθύνεται από μια φιλόδοξη ευρωπαϊκή πολιτική σε θέματα καινοτομίας.

Οι ΜΜΕ (μικρομεσαίες επιχειρήσεις) είναι φορείς και σημαντικοί συντελεστές της καινοτομίας. Διαδραματίζουν ουσιώδη ρόλο στην ευρωπαϊκή οικονομία και η ανάπτυξή τους προσφέρει ουσιαστική συνεισφορά στην εμφάνιση νέων δραστηριοτήτων, στην ανταγωνιστικότητα της ευρωπαϊκής βιομηχανίας, στην οικονομική ανάπτυξη και στην απασχόληση. Παρουσιάζουν επίσης ιδιαιτερότητες για τις οποίες απαιτούνται ενδεδειγμένα μέτρα τόνωσης και παρακολούθησης. Συμπληρωματικώς προς τις δράσεις που υλοποιούνται από τα κράτη μέλη, είναι αναγκαία η δράση σε ευρωπαϊκό επίπεδο για την υποβοήθηση των ΜΜΕ ώστε να διεθνοποιήσουν τις δραστηριότητές τους και να αποκτήσουν πρόσβαση στις νέες ή σε νέες τεχνολογίες, είτε πρόκειται για ΜΜΕ υψηλής τεχνολογίας, είτε για εκείνες που δεν διαθέτουν καθόλου ή ελάχιστη ερευνητική ικανότητα και οφείλουν να ενσωματώσουν τεχνολογίες τις οποίες αναπτύσσουν τρίτοι.

Η προώθηση της καινοτομίας και η ενθάρρυνση της συμμετοχής των ΜΜΕ είναι άρα στενά συνδεδεμένες δραστηριότητες ακόμη και αν δεν καλύπτουν την ίδια πραγματικότητα. Το πρόγραμμα αυτό θα συνδράμει επομένως στη βελτιστοποίηση των προσπαθειών που καταβάλλονται σε αυτά τα δύο θέματα.

Στρατηγικός στόχος του προγράμματος

Ο στρατηγικός στόχος είναι να βελτιωθεί ο οικονομικός και κοινωνικός αντίκτυπος των δραστηριοτήτων έρευνας και ανάπτυξης, ιδιαίτερα του προγράμματος-πλαισίου, με την τους, καθώς και τη μεταφορά και τη διάδοση τεχνολογιών που προέρχονται από διάφορες πηγές, λαμβανομένων υπόψη των αναγκών των καταναλωτών και των χρηστών.

Ο εν λόγω στόχος θα επιδιωχθεί με την κατάστρωση σύντονης στρατηγικής καινοτομίας, συμβάλλοντας στην εκτέλεση του «Πρώτου σχεδίου δράσης για την καινοτομία» και δίδοντας ιδιαίτερη προσοχή στις ΜΜΕ και στη συμμετοχή τους στο πέμπτο πρόγραμμα-πλαίσιο έρευνας και ανάπτυξης.

Οι δραστηριότητες που αναπτύσσονται στο πλαίσιο του παρόντος προγράμματος αλληλοσυμπληρώνονται με τις δραστηριότητες των κρατών μελών. Έχουν ως αντικείμενο τον προσανατολισμό, τη συμπλήρωση και την υποβοήθηση των δράσεων που αναπτύσσονται από τα άλλα ειδικά προγράμματα ή, ενδεχομένως, στο πλαίσιο άλλων κοινοτικών δράσεων, για την επίτευξη του σκοπού αυτού.

Σύνδεση με τα άλλα προγράμματα και άλλες κοινοτικές δράσεις

Τα άλλα προγράμματα συμβάλλουν ενεργά, σε στενό συντονισμό και σε αλληλοδιάδραση με το παρόν πρόγραμμα, στην υλοποίηση αυτού του στρατηγικού στόχου και επιδιώκουν, για τον σκοπό αυτόν, τους γενικούς στόχους που περιγράφονται στο παράρτημα II (τρίτη δράση) του πέμπτου προγράμματος πλαισίου.

Το παρόν πρόγραμμα διαδραματίζει, στο πλαίσιο του πέμπτου προγράμματος πλαισίου, ρόλο προώθησης και συντονισμού των δραστηριοτήτων που διεξάγονται στα πεδία της καινοτομίας και των ΜΜΕ, ιδιαίτερα με συνέπεια προς την πολιτική των ΜΜΕ.

Η δράση του, βασιζόμενη στα μέτρα, εργαλεία και στις δεξιότητες που αναπτύχθηκαν στο πλαίσιο των ειδικών δραστηριοτήτων του, αφορά κυρίως την επινόηση μηχανισμών που διευκολύνουν την εκμετάλλευση, τη μεταφορά αποτελεσμάτων ή τη συμμετοχή των ΜΜΕ, την αξιολόγηση των αποτελεσμάτων και την εκ των υστέρων παρακολούθηση της αξιοποίησής τους, προκειμένου να αποτιμηθεί η οικονομική και κοινωνική τους επίδραση. Η δράση αυτή βασίζεται κυρίως στις δραστηριότητες που αναπτύσσονται από τις ομάδες «καινοτομία», των οποίων συντονίζει τις δραστηριότητες, προκειμένου να ενσωματωθεί η διάσταση καινοτομίας στην εφαρμογή των προγραμμάτων.

ΔΡΑΣΤΗΡΙΟΤΗΤΕΣ ΣΥΝΤΟΝΙΣΜΟΥ ΣΕ ΘΕΜΑΤΑ ΚΑΙΝΟΤΟΜΙΑΣ ΚΑΙ ΣΥΜΜΕΤΟΧΗΣ ΤΩΝ ΜΜΕ

Στόχοι

Στόχους αποτελούν ο συντονισμός και η υποστήριξη των προσπαθειών που καταβάλλονται στα θεματικά προγράμματα για την ενσωμάτωση των εννοιών «καινοτομία» και «ΜΜΕ» στον καθορισμό των προτεραιοτήτων τους και των προγραμμάτων εργασίας τους, καθώς και στην εφαρμογή των δράσεών τους 7 η διασφάλιση της συνεκτικότητας του συνόλου των δραστηριοτήτων προς όφελος της καινοτομίας και των ΜΜΕ και η εναρμόνισή τους στο εσωτερικό των θεματικών προγραμμάτων 7 η βελτιστοποίηση της χρήσης των δεξιοτήτων, της εμπειρίας και των υποδομών που υφίστανται σε οριζόντιο επίπεδο ή σε άλλα προγράμματα.

Δραστηριότητες στον τομέα της καινοτομίας

Για να επιτευχθεί ο στρατηγικός στοχος του προγράμματος, η ουσιαστική προσπάθεια καταβάλλεται στο πλαίσιο των θεματικών προγραμμάτων, προωθούμενη από τις ομάδες «καινοτομία», ούτως ώστε να λαμβάνονται υπόψη οι ιδιαιτερότητες των ερευνητικών θεμάτων και να εξασφαλίζεται η καταλληλότερη αντιστοιχία μεταξύ της αξιοποίησης των αποτελεσμάτων και του πλαισίου εφαρμογής τους.

Κατά πρώτον, το πρόγραμμα θα εξασφαλίσει τη συνεργία μεταξύ των ομάδων καινοτομίας και θα έχει αλληλοδιάδραση με τα θεματικά προγράμματα για τον καθορισμό και την εκτέλεση ειδικών καθηκόντων τους. Στα καθήκοντα αυτά θα μπορούσαν να περιλαμβάνονται κυρίως:

- η υποστήριξη στις διεξαγόμενες δράσεις σε θέματα καινοτομίας, όπως η παρακολούθηση της μεταφοράς τεχνολογιών και η δρομολόγηση έργων που έχουν χαρακτήρα επίδειξης 7

- η εκμετάλλευση των θεματικών δικτύων, των δράσεων και των μηχανισμών που τονώνουν τη χρησιμοποίηση, τη μεταφορά των αποτελεσμάτων ή τη δημιουργία καινοτόμων επιχειρήσεων, κυρίως διευκολύνοντας την πρόσβαση στην ιδιωτική χρηματοδότηση 7

- η εκπόνηση μελετών αξιολόγησης των έργων και των αποτελεσμάτων τους, με σκοπό την προώθηση της εκμετάλλευσής τους, κυρίως, μέσω του σχεδίου τεχνολογικής εφαρμογής.

Κατά δεύτερο λόγο, το παρόν πρόγραμμα συμβάλλει, από κοινού με τα θεματικά προγράμματα, στον καθορισμό μεθόδων και μηχανισμών που υποβοηθούν την αύξηση του επιπέδου εκμετάλλευσης των αποτελεσμάτων των ερευνητικών έργων των προγραμμάτων αυτών και τη μέριμνα για την ύπαρξη συνεκτικότητας και αποτελεσματικότητας στη διάδοση πλροφοριών σχετικά με τα έργα και τα αποτελέσματα έρευνας και ανάπτυξης, μέσω των οριζοντίων υποδομών δικτύων και υπηρεσιών (Cordis, IRC).

Δραστηριότητες για την ενίσχυση της συμμετοχής των ΜΜΕ

Ο στρατηγικός στόχος του προγράμματος συνεπάγεται συντονισμό των δραστηριοτήτων υποστήριξης της συμμετοχής των ΜΜΕ στις δράσεις ΕΤΑ και στις δράσεις επίδειξης, που αναπτύσσονται στο πλαίσιο των προγραμμάτων αυτών:

- δράσεις συλλογικής έρευνας, που επιτρέπουν σε τουλάχιστον τρεις ΜΜΕ από τουλάχιστον δύο διαφορετικά κράτη μέλη, ανεξάρτητες μεταξύ τους, να επιδιώξουν από κοινού την επίλυση των κοινών τεχνολογικών προβλημάτων τους στο εσωτερικό τους ή αναθέτοντάς την σε τρίτες νομικές οντότητες, συμπεριλαμβανομένων των βιομηχανικών, οι οποίες διαθέτουν ενδεδειγμένες ικανότητες έρευνας ή τεχνολογικού ελέγχου καταλληλότητας 7

- δράσεις που αποσκοπούν στην υποστήριξη και στην ενθάρρυνση των ΜΜΕ να συμμετάσχουν σε έργα συνεργατικής και συλλογικής έρευνας (παραδείγματος χάρη, μέσω επιδοτήσεων της προπαρασκευαστικής φάσης, καλουμένων «επιχορηγήσεων διερεύνησης», υπό την επιφύλαξη της ανάγκης των ΜΜΕ να έχουν στη διάθεσή τους ευέλικτο και ευπρόσιτο σύστημα στήριξης.

Αυτές οι δράσεις που αποσκοπούν στην ενθάρρυνση και στη διευκόλυνση της συμμετοχής των ΜΜΕ στις δραστηριότητες ΕΤΑ αφορούν το σύνολο των στόχων και προτεραιοτήτων των ειδικών προγραμμάτων.

Εξάλλου, το πρόγραμμα υποστηρίζει τη διοργάνωση και τη βελτίωση της διάδοσης και της εκμετάλλευσης των αποτελεσμάτων στο πλαίσιο των θεματικών προγραμμάτων, ενόψει επίσης της διευκόλυνσης της συμμετοχής των ΜΜΕ στα έργα ελέγχου καταλληλότητας και επίδειξης των καθοριστικών δράσεων.

ΕΙΔΙΚΕΣ ΔΡΑΣΤΗΡΙΟΤΗΤΕΣ ΤΟΥ ΟΡΙΖΟΝΤΙΟΥ ΠΡΟΓΡΑΜΜΑΤΟΣ

ΠΡΟΩΘΗΣΗ ΤΗΣ ΚΑΙΝΟΤΟΜΙΑΣ

Εκτελούμενες συμπληρωματικώς προς τις δράσεις που διεξάγονται στους κόλπους των θεματικών προγραμμάτων, οι ειδικές δραστηριότητες συμβάλλουν στην προώθηση, στην Ευρώπη, ενός περιβάλλοντος ευνοϊκού για την καινοτομία και στη συγκρότηση πλαισίου που να επιτρέπει σε μεγάλο αριθμό οικονομικών παραγόντων να επωφελείται από αυτό.

i) Καλύτερη χρησιμοποίηση των αποτελεσμάτων της κοινοτικής έρευνας

Στόχος

Στόχος είναι να αυξηθεί το επίπεδο χρησιμοποίησης των ερευνητικών αποτελεσμάτων και να υπάρξει επομένως συμβολή στον γενικό στόχο βελτίωσης του οικονομικού και κοινωνικού αντίκτυπου των δραστηριοτήτων του προγράμματος πλαισίου.

Δραστηριότητες

- επισήμανση και επινόηση μηχανισμών που είναι σε θέση να διευκολύνουν, κατά τον κύκλο ζωής των έργων, την προστασία των κεκτημένων γνώσεων, την εκμετάλλευση ή μεταφορά των τεχνολογιών και των αποτελεσμάτων που προκύπτουν, καθώς και την πρόσβαση σε τρόπους ιδιωτικής χρηματοδότησης που καθιστούν δυνατή την εξασφάλιση της χρησιμοποίησης των αποτελεσμάτων. Θα υπάρξει επίσης ενθάρρυνση για οργανωτικές αλλαγές που είναι σε θέση να ενισχύσουν την πορεία καινοτομίας 7

- οργάνωση ανταλλαγών πληροφοριών και ορθών πρακτικών μεταξύ των προγραμμάτων 7

- τόνωση της εφαρμογής των μηχανισμών αυτών από τα άλλα προγράμματα, ιδίως με τη συνδρομή των ομάδων καινοτομίας.

ii) Νέες προσεγγίσεις στη μεταφορά τεχνολογίας

Στόχος

Οι ανεπαρκείς επιδόσεις της Ένωσης σε θέματα καινοτομίας οφείλονται σε μεγάλο βαθμό στην άνιση καλλιέργεια στην Ευρώπη της «παιδείας για την καινοτομία». Η εν λόγω παιδεία μπορεί να αναπτυχθεί με την ενθάρρυνση εμπειριών σε θέματα μεταφοράς τεχνολογίας σε διεθνή κλίμακα.

Στόχος είναι, σε συνδυασμό με τις δραστηριότητες που αναπτύσσονται από τα θεματικά προγράμματα, η ανάπτυξη μεθοδολογιών, ο έλεγχος καταλληλότητάς τους και η εφαρμογή τους στο πλαίσιο δράσεων μεταφοράς τεχνολογίας που λαμβάνουν τη μορφή πιλοτικών δράσεων ή δράσεων επίδειξης, λαμβανομένων υπόψη των χαρακτηριστικών των επιμέρους τομέων δραστηριότητας.

Δραστηριότητες

- Προώθηση της ενσωμάτωσης νέων τεχνολογιών και ανάλυση των τεχνολογικών, οικονομικών, οργανωτικών και κοινωνικών πτυχών που παρατηρήθηκαν κατά τη διαδικασία αυτή.

- Συμβολή στη διακρατική διάδοση και αξιοποίηση αποτελεσμάτων που δεν προέρχονται από τα θεματικά προγράμματα.

Οι δραστηριότητες αυτές μπορούν να περιλαμβάνουν διεθνή διάσταση (πειραματισμό στη μεταφορά τεχνολογίας σε διεθνή κλίμακα, σε συνεργασία με άλλες κοινοτικές πρωτοβουλίες) και να αποβλέπουν στη διερεύνηση νέων μορφών μεταφοράς τεχνολογίας.

iii) Μελέτες και ορθές πρακτικές

Στόχοι

Η Κοινότητα οφείλει, για να καλύψει το έλλειμμά της σε καινοτομία, να επισημάνει, να αναλύσει και να προωθήσει τη θέση σε εφαρμογή ορθών πρακτικών σε θέματα καινοτομίας.

Στόχους αποτελούν η ανάλυση και η διακρίβωση, σε κοινό πλαίσιο αναφοράς, των επιδόσεων και των πολιτικών καινοτομίας, καθώς και η τόνωση της συνεννόησης, των ανταλλαγών, της διάδοσης και της εφαρμογής ορθών πρακτικών.

Δραστηριότητες

- εκπόνηση και περιοδική δημοσίευση οδηγού, σύμφωνα με το σχέδιο δράσης για την καινοτομία στην Ευρώπη 7

- οργάνωση δράσεων προώθησης ορθών πρακτικών σε θέματα καινοτομίας (ιδίως, σε θέματα χρηματοδότησης, δημιουργίας και ανάπτυξης καινοτόμων επιχειρήσεων, προστασίας και μεταφοράς τεχνολογίας) 7

- συγκρότηση και τακτική ενημέρωση μιας βάσης «γνώσεων» με αντικείμενο τις ασκούμενες πολιτικές, τις τηρούμενες πρακτικές και τις επιδόσεις καινοτομίας (ιδίως, σε θέματα χρηματοδότησης, ίδρυσης και ανάπτυξης καινοτόμων επιχειρήσεων, προστασίας και μεταφοράς τεχνολογίας).

ΕΝΘΑΡΡΥΝΣΗ ΤΗΣ ΣΥΜΜΕΤΟΧΗΣ ΤΩΝ ΜΜΕ

i) Ενιαία θυρίδα

Στόχος

Στόχος είναι να διευκολυνθεί η συμμετοχή των ΜΜΕ στα κοινοτικά προγράμματα, προσφέροντάς τους μία ακόμη οδό πρόσβασης, ενιαίο σημείο συμπληρωματικής εισόδου, κοινό για το σύνολο των προγραμμάτων, και το οποίο χρησιμοποιεί τα δίκτυα στήριξης που υπάρχουν στα κράτη μέλη.

Δραστηριότητες

Συγκρότηση υποδομής που να επιτρέπει στις ΜΜΕ:

- να αποκτήσουν επίγνωση της σπουδαιότητας και του αντικτύπου των κοινοτικών δραστηριοτήτων ΕΤΑ και να κάνουν γνωστές τις ανάγκες τους,

- να λαμβάνουν πληροφορίες σχετικά με τα προγράμματα και να έχουν πρόσβαση σε δράσεις αρωγής κατά την προπαρασκευή των προτάσεων (συμπεριλαμβανομένης βοήθειας για τη δημιουργία κοινοπραξιών),

- να διευκολυνθεί η συμμετοχή τους στα κοινοτικά προγράμματα,

- να υποβάλλουν ανά πάσα στιγμή, στο πλαίσιο μόνιμα ανοικτής πρόσκλησης, προτάσεις με προοπτική να επωφεληθούν από τα μέτρα που προορίζονται ειδικώς γι' αυτές, όπως οι επιχορηγήσεις διερεύνησης ή οι δράσεις του τύπου «συλλογική έρευνα» (CRAFT).

ii) Κοινά μέσα διαχείρισης και αρωγής

Στόχος

Στόχο αποτελεί η απλούστευση και εναρμόνιση των όρων συμμετοχής των ΜΜΕ, προκειμένου να ολοκληρωθεί και να ενισχυθεί ο αντίκτυπος της ενιαίας θυρίδας, κατά προτίμηση με όσο το δυνατόν ευρύτερη χρήση των πλέον κατάλληλων ηλεκτρονικών μέσων (ηλεκτρονικοί ενημερωτικοί φάκελοι και ηλεκτρονική υποβολή προτάσεων, «γραμμή βοήθειας», εξειδικευμένα δίκτυα Intranet, κ.λπ.).

Δραστηριότητες

- εκπόνηση μέσων στήριξης, ιδίως για τη διαχείριση συμβάσεων και για την ενημέρωση,

- παροχή στις ΜΜΕ αρωγής συμπληρωματικώς προς εκείνη που παρέχεται απευθείας από τα δίκτυα σε τοπικό επίπεδο και από τα θεματικά προγράμματα,

- αρωγή προς τις ΜΜΕ που ευρίσκονται σε φάση εκτέλεσης έργων: η αρωγή αυτή δύναται να λάβει τη μορφή εργαστηρίων «επιμόρφωσης» ανοικτών στους συντονιστές έργων ή σε διαμεσολαβητές, με ειδικό σκοπό τη διαχείριση ερευνητικών συμβάσεων, τον συντονισμό έργων ή άλλα θέματα γενικού ενδιαφέροντος για τις ΜΜΕ.

iii) Οικονομικές πληροφορίες

Στόχος

Στόχος είναι η υποβοήθηση των ΜΜΕ να επισημαίνουν τις ανάγκες τους, να προβλέπουν τις τεχνολογικές τάσεις και να τις προσανατολίζουν προς μέσα, κυρίως κοινοτικά, που θα τους επιτρέψουν να επιτύχουν τους στόχους τους.

Δραστηριότητες (σε συνεργασία με το IPTS)

- επισήμανση σημαντικών πληροφοριών, με χρησιμοποίηση των υφισταμένων πηγών, σχετικά με τις τάσεις της αγοράς και σχετικά με το τρέχον επίπεδο τεχνολογίας (παραδείγματος χάρη, μέσω εργαστηρίων με τη συμμετοχή προμηθευτών, χρηστών, ΜΜΕ και μεγάλων επιχειρήσεων),

- διάθεση στις ΜΜΕ των πληροφοριών αυτών, με τη χρησιμοποίηση των υφισταμένων δικτύων και υπηρεσιών πληφορόρησης.

ΚΟΙΝΕΣ ΔΡΑΣΕΙΣ ΚΑΙΝΟΤΟΜΙΑ/ΜΜΕ

i) Ευρωπαϊκό δίκτυο για την προώθηση της έρευνας και της καινοτομίας

Το πρόγραμμα πρέπει να αποσκοπεί στην ορθολογική οργάνωση και στον συντονισμό των δικτύων πληροφόρησης και αρωγής σχετικά με τις δραστηριότητες της Κοινότητας σε θέματα έρευνας και καινοτομίας, αποτελώντας κατά τον τρόπο αυτό μια αποτελεσματική υποδομή πληροφόρησης, αρωγής, συνεργασίας, και προώθησης της καινοτομίας, ιδιαίτερα με προορισμό τις ΜΜΕ, κυρίως, με την καλύτερη δυνατή αξιοποίηση των υφισταμένων δικτύων των Κέντρων Αναδιανομής Καινοτομίας και των σημείων επαφής CRAFT.

Στόχοι

Οι στόχοι συνίστανται: στην αύξηση του βαθμού αποδοχής, από πλευράς των επιχειρήσεων, των τεχνολογιών που είναι σε θέση να τις βοηθήσουν να βελτιώσουν την ικανότητά τους για καινοτομία, στην ενθάρρυνση της διακρατικής μεταφοράς τεχνολογίας, ανεξαρτήτως προέλευσης, στην προώθηση της διάδοσης και της εκμετάλλευσης των αποτελεσμάτων της κοινοτικής έρευνας, στην ενημέρωση και στην υποβοήθηση των ενδεχομένων συμμετεχόντων στις εν λόγω ερευνητικές δραστηριότητες.

Δραστηριότητες

- τόνωση της μεταφοράς τεχνολογίας σύμφωνα με τις ανάγκες του τοπικού οικονομικού, βιομηχανικού και κοινωνικού ιστού,

- εφαρμογή μέσων διακρατικής, συνεργασίας και εταιρικών σχέσεων μεταξύ επιχειρήσεων,

- στήριξη της διάδοσης και της εκμετάλλευσης των αποτελεσμάτων που προκύπτουν από κοινοτικές ερευνητικές δραστηριότητες μέσω, για παράδειγμα, της διοργάνωσης «υποτροφιών τεχνολογίας»,

- προώθηση της καινοτομίας μέσω πειραματικών δικτύων και υπηρεσιών,

- παροχή αρωγής στις επιχειρήσεις για τον προσανατολισμό της συμμετοχής τους στα προγράμματα και για την υποβοήθησή τους στην κατάρτιση έργων διακρατικού χαρακτήρα.

ii) Ηλεκτρονικές υπηρεσίες πληροφόρησης και άλλα μέσα διάδοσης

Στόχοι

Στόχους αποτελούν η ανασύνταξη και η τόνωση της διάδοσης, στο πλαίσιο μιας κοινής υπηρεσίας πληροφόρησης, του συνόλου των δεδομένων, επιτυγχάνοντας την καλύτερη γνωστοποίηση των δραστηριοτήτων έρευνας και καινοτομίας, των τρόπων εφαρμογής τους και των αποτελεσμάτων τους 7 η ενημέρωση του κοινού σχετικά με την κοινωνικοοικονομική επίδραση των πολιτικών καινοτομίας και η τροφοδότηση του διαλόγου σχετικά με τα διακυβευόμενα των πολιτικών αυτών, σε σχέση με τις ανάγκες των πολιτών.

Δραστηριότητες

- εδραίωση της κοινοτικής υπηρεσίας πληροφόρησης CORDIS, με την αναμόρφωση των μηχανισμών συλλογής και διάδοσης πληροφοριών, τη βελτίωση της ευκολίας πρόσβασης (πολυγλωσσία, διεπαφή χρηστών), την προσαρμογή του περιεχομένου στις ανάγκες των ΜΜΕ και των δικτύων τους στήριξης και την ανάπτυξη εργαλείων κατά παραγγελία,

- επέκταση της πιλοτικής δράσης ERGO (ευρωπαϊκή επιγραμμική ερευνητική πύλη), με τη σύναψη δεσμού μεταξύ Cordis και εθνικών πηγών επιστημονικής και τεχνικής πληροφόρησης.

iii) Πνευματική ιδιοκτησία

Στόχοι

Στόχοι είναι, πρώτα απ' όλα, μέσω δράσης πληροφόρησης και, ενδεχομένως, μέσω πιλοτικών δράσεων, η ενθάρρυνση της χρησιμοποίησης των συστημάτων προστασίας των γνώσεων -είτε για σκοπούς πραγματικής προστασίας, είτε για σκοπούς συλλογής πληροφοριών (αποτελέσματα της έρευνας, τάσεις της αγοράς, αναζήτηση βιομηχανικών συμμαχιών, κ.λπ.)-, καθώς και της πρόσβασης σε ποικίλες πηγές πληροφοριών σχετικά με την πνευματική και βιομηχανική ιδιοκτησία. Στόχοι είναι επίσης η προστασία των γνώσεων τις οποίες κατέχει η Κοινότητα (ΚΚΕρ) και η παροχή αρωγής στους συμμετέχοντες στο πρόγραμμα πλαίσιο.

Δραστηριότητες

- συμβολή στη σύσταση ενός συστήματος πληροφόρησης που να επιτρέπει την πρόσβαση σε ποικίλες πηγές πληροφοριών σχετικά με τις ευρεσιτεχνίες, τους λοιπούς τίτλους πνευματικής ιδιοκτησίας, την ισχύουσα νομοθεσία και την ερμηνεία της,

- δημιουργία γραφείου βοήθειας για τους συμμετέχοντες στα κοινοτικά προγράμματα,

- δραστηριότητες προστασίας και αξιοποίησης των ερευνητικών αποτελεσμάτων που ανήκουν στην Κοινότητα, σε συνεργασία με το ΚΚΕρ,

- εφαρμογή πιλοτικών δράσεων, όπως, για παράδειγμα, η αξιολόγηση του καινοτόμου χαρακτήρια των προτάσεων έργων (ταχεία σάρωση) 7 δράσεις σε συνεργασία με το Ευρωπαϊκό Γραφείο Ευρεσιτεχνιών και τα εθνικά γραφεία.

iv) Πρόσβαση στην ιδιωτική χρηματοδότηση της καινοτομίας

Στόχοι

Στόχους αποτελούν η εξασφάλιση της παροχής πληροφοριών και συμβουλών στις ΜΜΕ, και ειδικότερα σε εκείνες που συμμετέχουν σε κοινοτικές ερευνητικές δραστηριότητες ή στην εκμετάλλευση των αποτελεσμάτων τους, σχετικά με τους τρόπους πρόσβασης σε ιδιωτικά μέσα χρηματοδότησης της καινοτομίας (χρηματαγορές, επιχειρηματικό κεφάλαιο) και η προώθηση, μέσω πιλοτικών δράσεων, των συνεργασιών μεταξύ χρηματοπιστωτικών, ερευνητικών και βιομηχανικών κύκλων.

Δραστηριότητες

- ανάπτυξη μιας υπηρεσίας πληροφόρησης και αρωγής για τη διευκόλυνση της πρόσβασης στις πηγές ιδιωτικής χρηματοδότησης,

- εφαρμογή, στο πλαίσιο των θεματικών προγραμμάτων ή με τη βοήθεια των δικτύων προώθησης της καινοτομίας, μεμονωμένων δράσεων ευαισθητοποίησης, παρακίνησης και επιμόρφωσης, διοργάνωση διακρατικών επενδυτικών forum, στα οποία συγκεντρώνονται επιχειρηματίες, ερευνητές και χρηματοπιστωτικοί παράγοντες, ιδίως δε συνέχιση των δράσεων Lift (Links to innovation financing for technology),

- ανταλλαγές εμπειρίας μεταξύ των οικείων παραγόντων των κρατών μελών, δημιουργία διακρατικών δικτύων που συνδέουν τους χρηματοπιστωτικούς φορείς του ιδιωτικού και του δημοσίου τομέα γύρω από συγκεκριμένα έργα και διεξαγωγή ποιοτικών δράσεων, για τον πειραματισμό με νέες προσεγγίσεις (παραδείγματος χάρη, τεχνολογική αξιολόγηση, κινητοποίηση του κεφαλαίου εγγύτητας, διακρίβωση των επιδόσεων),

- διευκόλυνση της σύναψης επαφών με τους χρηματοπιστωτικούς κύκλους, με σκοπό την εκμετάλλευση των κοινοτικών ερευνητικών αποτελεσμάτων.

v) Μηχανισμοί διευκόλυνσης της δημιουργίας και της ανάπτυξης καινοτόμων επιχειρήσεων

Στόχοι

Στόχοι είναι, σύμφωνα με τους προσανατολισμούς του Ευρωπαϊκού Συμβουλίου του Άμστερνταμ, η ανάλυση, η επισήμανση και ο έλεγχος καταλληλότητας, στο πλαίσιο πιλοτικών δράσεων, νέων προσεγγίσεων της στήριξης για την ίδρυση και την ανάπτυξη καινοτόμων επιχειρήσεων, καθώς και η ενθάρρυνση των ιδιωτικών επενδύσεων (και κυρίως, του επιχειρηματικού κεφαλαίου (1)) στις επιχειρήσεις αυτές.

Δραστηριότητες

- μελέτη και ανάλυση των εμποδίων στην ιδιωτική χρηματοδότηση της καινοτομίας και των μέτρων που είναι σε θέση να δημιουργήσουν ευνοϊκό περιβάλλον για την ίδρυση και την ανάπτυξη καινοτόμων επιχειρήσεων,

- προσανατολισμός της ιδιωτικής χρηματοδότησης προς τις πρώιμες φάσεις των καινοτόμων έργων υψηλής τεχνολογίας και τις επιχειρήσεις με υψηλό αναπτυξιακό δυναμικό, ιδίως μέσω πρωτοβουλιών βασισμένων στην εμπειρία που αποκτήθηκε με το πιλοτικό έργο I-TEC (Καινοτομία και μετοχικό κεφάλαιο), σε συνεργασία με το Ευρωπαϊκό Ταμείο Επενδύσεων (ΕΤΕπ), την Ευρωπαϊκή Τράπεζα Επενδύσεων (ΕΤΕ) και άλλους χρηματοπιστωτικούς παράγοντες,

- παροχή συνδρομής στους διαχειριστές κονδυλίων (και, κυρίως, κονδυλίων επιχειρηματικού κεφαλαίου) για την απόκτηση αειφόρου ικανότητας αξιολόγησης και διαχείρισης έργων αυτού του τύπου.

(1) Ανακοίνωση της Επιτροπής «Επιχειρηματικό κεφάλαιο, βασικό στοιχείο της δημιουργίας θέσεων εργασίας στην Ευρωπαϊκή Ένωση», SEC 98 552 τελικό.

ΠΑΡΑΡΤΗΜΑ II

ΕΙΔΙΚΟΙ ΚΑΝΟΝΕΣ ΥΛΟΠΟΙΗΣΗΣ ΤΟΥ ΠΡΟΓΡΑΜΜΑΤΟΣ

Το ειδικό πρόγραμμα τίθεται σε εφαρμογή με τις έμμεσες δράσεις ΕΤΑ που καθορίζονται στα παραρτήματα II και IV του πέμπτου προγράμματος πλαισίου. Εξάλλου, ισχύουν οι ακόλουθες ρυθμίσεις, ειδικά για το συγκεκριμένο ειδικό πρόγραμμα:

1. Συνοδευτικά μέτρα

Τα συνοδευτικά μέτρα συνίστανται ιδίως σε:

- μελέτες στήριξης του ειδικού προγράμματος, συμπεριλαμβανομένης της προπαρασκευής μελλοντικών δραστηριοτήτων και του οδηγού της καινοτομίας,

- ανταλλαγή πληροφοριών, διασκέψεις, σεμινάρια, εργαστήρια ή συναντήσεις επί των θεμάτων που συνδέονται με τις δραστηριότητες των προγραμμάτων,

- μηχανισμούς που διευκολύνουν την προστασία των γνώσεων, καθώς και την πρόσβαση σε τρόπους ιδιωτικής χρηματοδότησης,

- προσφυγή σε εξωτερικούς εμπειρογνώμονες, συμπεριλαμβανομένης της πρόσβασης σε βάσεις επιστημονικών δεδομένων, με σκοπό να διεξαχθεί ιδίως η εξέταση του ειδικού προγράμματος, η οποία προβλέπεται στο άρθρο 5 παράγραφος 1 του πέμπτου προγράμματος-πλαισίου, η αξιολόγηση από εξωτερικούς εμπειρογνώμονες, η οποία προβλέπεται στο άρθρο 5 παράγραφος 2 του πέμπτου προγράμματος-πλαισίου, η αξιολόγηση των έμμεσων δράσεων ΕΤΑ ή η παρακολούθηση της εφαρμογής τους,

- δραστηριότητες διάδοσης, πληροφόρησης και επικοινωνίας, συμπεριλαμβανομένων επιστημονικών δημοσιεύσεων, καθώς και δραστηριότητες εκμετάλλευσης των αποτελεσμάτων και μεταφοράς τεχνολογιών,

- δράσεις επιμόρφωσης, συνδεόμενες με τις δραστηριότητες που υπάγονται στο ειδικό πρόγραμμα, πλην των υποτροφιών Marie Curie,

- υποστήριξη δράσεων ευαισθητοποίησης και αρωγής των συντελεστών της έρευνας, μεταξύ των οποίων συγκαταλέγονται οι ΜΜΕ,

- προσφυγή σε εξωτερικούς εμπειρογνώμονες για τη δημιουργία και την πρόσβαση σε υπηρεσίες και δίκτυα πληροφόρησης, συνδρομής ή προώθησης της έρευνας και της καινοτομίας.

2. Πιλοτικές δράσεις

Οι πιλοτικές δράσεις διεξάγονται στα πεδία που καθορίζονται στο παράρτημα I της παρούσας απόφασης. Αποσκοπούν στον πειραματισμό με νέα μέτρα τα οποία, λόγω του χαρακτήρα τους, του πλαισίου τους ή των κατηγοριών συντελεστών που συμμετέχουν, απαιτούν ειδικές λεπτομερείς ρυθμίσεις εφαρμογής. Οι εν λόγω λεπτομερείς ρυθμίσεις, σύμφωνα με το άρθρο 9 παράγραφος 3 των κανόνων συμμετοχής και διάδοσης, δύνανται να παρεκκλίνουν από τις διαδικασίες που εφαρμόζονται εν γένει στις έμμεσες δράσεις ΕΤΑ, εφόσον προβλέπουν διαδικασίες αξιολόγησης και επιλογής οι οποίες τηρούν τις αρχές ισότητας και διαφάνειας.

Για το ποσοστό χρηματοδοτικής συμμετοχής, οι πιλοτικές δράσεις δύνανται να εξομοιωθούν με τα συνοδευτικά μέτρα.

3. Ρυθμίσεις συντονισμού

Η Επιτροπή μεριμνά, εντός του προγράμματος, για την εξασφάλιση συμπληρωματικότητας μεταξύ των έμμεσων δράσεων ΕΤΑ, ιδίως με την ομαδοποίησή τους γύρω από έναν κοινό στόχο, και για την αποφυγή αλληλοεπικαλύψεων, τηρουμένων των νομίμων συμφερόντων των υποψηφίων που προτείνουν έμμεσες δράσεις ΕΤΑ.

Εξασφαλίζεται επίσης συντονισμός μεταξύ των δράσεων του ειδικού προγράμματος και δράσεων που διεξάγονται:

- σε άλλα ειδικά προγράμματα που θέτουν σε εφαρμογή το πέμπτο πρόγραμμα-πλαίσιο,

- στα προγράμματα έρευνας και εκπαίδευσης που θέτουν σε εφαρμογή την απόφαση . . ./. . ./Ευρατόμ του Συμβουλίου, της . . ., σχετικά με το πέμπτο πρόγραμμα πλαίσιο της Ευρωπαϊκής Κοινότητας Ατομικής Ενέργειας (Ευρατόμ) για δραστηριότητες έρευνας και εκπαίδευσης (1998-2002),

- σε άλλα ευρωπαϊκά πλαίσια έρευνας, όπως το Eureka και το Cost,

- σε άλλα κοινοτικά μέσα που έχουν σχέση με την έρευνα, όπως τα Phare, Tacis, Meda, ΕΤΕπ, διαρθρωτικά ταμεία και η ΕΤΕ.

Ο συντονισμός συνίσταται:

i) στον εντοπισμό κοινών θεμάτων ή προτεραιοτήτων, που οδηγούν ιδίως:

- στην ανταλλαγή πληροφοριών,

- στην υλοποίηση εργασιών που συναποφασίζονται, η οποία συνεπάγεται ιδίως την κοινή εφαρμογή μίας από τις διαδικασίες του άρθρου 9 των κανόνων συμμετοχής και διάδοσης,

- στην εξέταση των διδαγμάτων από την υλοποίηση των εργασιών αυτών, καθώς και στην αξιολόγηση του οικονομικού και κοινωνικού τους αντικτύπου,

ii) στην ανακατανομή προτάσεων εμμέσων δράσεων ΕΤΑ μεταξύ ειδικών προγραμμάτων ή μεταξύ ειδικού προγράμματος και προγράμματος έρευνας και εκπαίδευσης.